Twee vas ná 'aanval' by winkelsentrum | Maroela Media
Twee mans wat na bewering op video vasgevang is terwyl hulle 'n ander man aanrand by 'n winkelsentrum in Randfontein aan die Wes-Rand is in hegtenis geneem.
Kapt. Appel Ernst, woordvoerder van die polisie, het gesê die polisie is Saterdag na die Tambotie Mall ontbied. Twee mans, onderskeidelik 20 en 25 jaar oud, is in hegtenis geneem.
Volgens Ernst is 'n saak van aanranding by die Randfontein-polisie aangemeld. "Dit is duidelik in die video dat die verdagtes 'n slagoffer aangerand het."
Die twee verdagtes is reeds Sondagaand op borgtog vrygelaat. Ernst kon egter nie die borgtogbedrag bevestig nie.
Die verdagtes was veronderstel om Maandag in die Randfontein-landdroshof te verskyn, maar die saak is nie op die hofrol geplaas nie. "Ons is besig met verdere ondersoek en verklarings word van getuies afgeneem."
Die bestuur van die winkelsentrum het in 'n kort verklaring gesê hy is bewus van die beeldmateriaal wat op sosiale media geplaas is. "Die polisie was op die toneel en hanteer die saak. Tambotie Mall veroordeel die daad van geweld wat op sy perseel plaasgevind het," lui die verklaring.
Jacquie Schultz, bemarkingsbestuurder van Mugg & Bean, het ook bevestig dat dié groep bewus is van die voorval. "Die beeldmateriaal wys glo hoe omstanders in 'n fisieke onderonsie betrokke is buite die restaurant. Die bestuur van die Mugg & Bean het nie die voorval aanskou nie en die restaurant se personeel en klante was nie betrokke nie."
Brig. Mashole Manamela, bevelvoerder van die Randfontein-polisiestasie, het mense gewaarsku om nie reg in eie hande te neem nie. "Ons gemeenskappe moet ook versigtig wees om rassekonnotasies te heg aan misdaad. Misdaad raak almal."
Konstruksiewerker val na sy dood
Only half the story on camera as usual and everyone already knows who did what and for what reason. Assumption is mother of all chaos.
Ek kan nie verstaan , ek dink almal weet nou al van die kfc geval en doodskis twee as die manne skuldig bevind word aan aanranding gaan hulle n kriminele rekord he vir altyd dit beteken geen ordentlike werk ,geen vuurwapen lisensie om jou gesin te beskerm nie en geen immigrasie na n ordentlike land.
"moenie rassekonnotasies maak nie" sê vir my duidelik wie die krimineel was.
Die blankes wat so graag mense aanval moet gestraf word en andersom !!
…en die video is só, dat die aangeklaagdes nog skuldiger moet lyk. Sal wil sien wat oomblikke voor die voorval gebeur het.